Nigraĉapa kriĉostrigo

La Nigraĉapa kriĉostrigo aŭ Nigrakrona kriĉostrigo (Megascops atricapilla) estas mezgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. Ĝi estas mezgranda kriĉostrigo loĝanta en Argentino, Brazilo, kaj Paragvajo.Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, kaj J. S. Marks (2020). Black-capped Screech-Owl (Megascops atricapilla), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 9an de Aŭgusto 2021

Taksonomio kaj sistematiko
La Nigraĉapa kriĉostrigo estas monotipa. Ĝi estas parto de kompleksoj de specioj en kiu estas la Sanktamarta kriĉostrigo (M. gilesi), la Perua kriĉostrigo (M. roboratus), la Amazonia kriĉostrigo (M. watsonii), kaj eble alia nepriskribita specio.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 23a de Majo 2021. A classification of the bird species of South America. American Ornithological Society.  Alirita la 24an de Majo 2021

Aspekto
La Nigraĉapa kriĉostrigo estas 22 ĝis 23 cm longa. Maskloj pezas 115 ĝis 140 g kaj inoj ĝis 160 g. Ĝi troviĝas en brunaj, ruĝbrunaj kaj grizaj morfoj. Ĉiuj havas helan vizaĝdiskon kun klara malhela rando, nigrecan kronon kaj elstarajn "orel-"tufojn. Ilia okulkoloro varias de malhelbruna ĝis sukcena. La supraj partoj de la bruna morfo estas malhelbrunaj kun pala makuleco kaj vermomakuleco. La faldita flugilo montras linion de palaj makuloj. La subaj partoj estas pli palaj kun neregulaj markoj. La aliaj du morfoj estas pli ruĝaj kaj pli grizaj respektive.

Distribuado kaj habitato
La Nigraĉapa kriĉostrigo troviĝas en plej suda Brazilo, plej sudorienta Paragvajo, kaj plej nordorienta Argentino. Ĝi loĝas en diversaj pejzaĝoj, precipe en pluvarbaroj de malaltaj teroj, inkluzive de aliaj arbaroj kun densa subkreskaĵaro, randoj, malfermaj arbaroj, kaj sekundaraj arbaroj. En la norda parto de sia teritorio ĝi troviĝas de marnivelo ĝis almenaŭ 600 m, sed en la sudo nur ĝis 300 m.

Kutimaro
Manĝado
La Nigraĉapa kriĉostrigo kutime ĉasas en la arbara kanopeo, serĉante predon de ripozejo, sed ĝi ankaŭ ofte ĉasas en subkreskaĵaro. Ĝia dieto estas ĉefe insektoj kaj probable ankaŭ inkluzivas malgrandajn vertebrulojn.

Reproduktado
La reprodukta sezono de la Nigraĉapa kriĉostrigo ŝajne inkluzivas oktobron kaj novembron, sed ĝi ne estas plene difinita. Ĝi nestas en arbaj kavaĵoj, kaj naturaj kaj faritaj de pegoj. Ĝi eble estas duonkolonia, ĉar ĝi estis registrita nestanta proksime al aliaj de sia specio.

Voĉo

La ĉefa kanto de la Nigraĉapa kriĉostrigo estas "longa rapida trilo, tre malforta antaŭ ol plilaŭtiĝi, [kaj] finiĝi abrupte". Ĝia dua kanto estas mallonga, kun "ritmo de resaltanta pilko". Ambaŭ seksoj kantas duete kaj la voĉo de la femalo estas pli altatona.

Statuso
La IUCN taksis la Nigraĉapan kriĉostrigon kiel Malplej Zorgigan. Ĝia populacionombro kaj tendenco estas nekonataj. Ĝi "ŝajne postulas sufiĉe grandajn areojn de arbaro en iuj lokoj, kaj ĝi eble ne povas pluvivi en restantaj arbarrezervejoj."

 Referencoj 

 "National Geographic"  Field Guide to the Birds of North America 
Handbook of the Birds of the World Vol 5, Josep del Hoyo editor, 
"National Audubon Society" The Sibley Guide to Birds, de David Allen Sibley, 
 König, C., F. Weick & J.H. Becking (2008) Owls of the World. Christopher Helm, London, 
 "Owls: A Guide to the Owls of the World" de Claus Konig, Friedhelm Welck & Jan-Hendrik Becking. Yale University Press (1999), .

 Eksteraj ligiloj 

Megascops atricapillus ĉe owlpages.com

Kategorio:Strigedoj
Kategorio:Birdoj de Argentino
Kategorio:Birdoj de Brazilo
Kategorio:Birdoj de Paragvajo
Kategorio:Birdoj de Sudameriko